stanford-oval/wikipedia huggingface dataset:
ไอคอน (วงดนตรีเกาหลีใต้)

| ไอคอน |
| --- | --- |
ไอคอน ณ งานโกลเดนดิสก์อะวอดส์ ครั้งที่ 33 จากซ้ายไปขวา: จู-เน, บีไอ, ซง, เจย์, ดีเค, บ็อบบี, และชัน
ข้อมูลพื้นฐาน
ที่เกิด: โซล เกาหลีใต้
แนวเพลง:  เคป็อป  ฮิปฮอป 
ช่วงปี: 2015–ปัจจุบัน
ค่ายเพลง: วายจี วายจีเอกซ์ 143

สมาชิก:  จินฮวัน  ยุนฮย็อง  บ็อบบี  ดงฮย็อก  จู-เน  ชันอู 
อดีตสมาชิก:  บีไอ 
ไอคอน (เกาหลี: 아이콘; อังกฤษ: iKon, มักเขียน iKON) เป็นบอยแบนด์เกาหลีใต้ ก่อตั้งโดยวายจีเอนเตอร์เทนเมนต์ ประกอบด้วยสมาชิกจำนวนหกคนคือ บ็อบบี, จินฮวัน, จู-เน, ยุนฮย็อง, ดงฮย็อก และชันอู (ในอดีตมีสมาชิกเจ็ดคน อีกหนึ่งคนคือ บีไอ ออกจากวงในเดือนมิถุนายน ค.ศ. 2019) ไอคอนปรากฏตัวเป็นครั้งแรกในรายการเซอร์ไววัลในปี ค.ศ. 2014 ของเอ็มเน็ต WIN: Who Is Next และ Mix & Match ในฐานะทีมบี
อัลบั้มแรก  Welcome Back (2015) วางจำหน่ายในเดือนธันวาคม ค.ศ. 2015 อัลบั้มนี้ขึ้นอันดับหนึ่งบนแกออนอัลบั้มชาร์ต และมีซิงเกิลที่ขึ้นอันดับหนึ่งถึงสองเพลง ได้แก่ "My Type" และ "Apology" ในปี ค.ศ. 2018 ไอคอนออกอัลบั้มชุดที่สองชื่อ Return ซิงเกิลในอัลบั้ม "Love Scenario" กลายเป็นเพลงฮิตที่ได้รับการรับรองระดับทองคำขาวจากแกออนชาร์ต และทำให้วงคว้ารางวัลเมลอนมิวสิกอะวอดส์ สาขาเพลงแห่งปี
สมาชิก

ดัดแปลงจากโปรไฟล์เนเวอร์ของพวกเขา
จินฮวัน (진환)
ยุนฮย็อง (윤형)
บ็อบบี (바비)
ดงฮย็อก (동혁)
จู-เน (준회)
ชันอู (찬우)
บีไอ (비아이)
ผลงานเพลง

อัลบั้มเกาหลี
Welcome Back (2015)
Return (2018)
อัลบั้มญี่ปุ่น
New Kids (2019)
ทัวร์คอนเสิร์ต

ของตนเอง
iKoncert: Showtime Tour (2016)
Japan Tour (2016–17)
Japan Dome Tour (2017)
Japan Tour (2018)
Continue Tour (2018–19)
iKON Japan Tour (2018–20)
iKON Film Concert Tour 2021
iKON Japan Tour 2022 “FLASHBACK”
iKON World Tour 2023 'TAKE OFF'
ร่วมกับศิลปินอื่น
YG Family – Power World Tour (ทีมบี) (2014)
เปิดเวที
Big Bang – Japan Dome Tour X (2014–15)
ผลงานการแสดง

Heroes of Remix (2016, เจเอสทีวี)
iKon Idol School Trip  (2017, เจทีบีซี)
iKon TV (2018, ยูทูบ และเจทีบีซี)
iKon Heart Racing Youth Trip (2018, โอลเลห์ทีวี)
เฟ้นหาดาววายจี (2018, เน็ตฟลิกซ์)
คิงดัม: เลจันดรีวอร์ (2021, เอ็มเน็ต)
แหล่งข้อมูลอื่น

เว็บไซต์ทางการ เก็บถาวร 2023-06-13 ที่ เวย์แบ็กแมชชีน
ไอคอน ที่อินเทอร์เน็ตมูวีเดตาเบส
| ด ค กเมลอนมิวสิกอะวอดส์ สาขาศิลปินหน้าใหม่ยอดเยี่ยม |
| --- | --- |
2009:  ทูเอนีวัน 
2010:  ซีเอ็นบลู 
2011:  ฮอกัก 
2012:  บี.เอ.พี  ไอลี 
2013:  บีทีเอส  ลิมคิม 
2014:  วินเนอร์ 
2015:  ไอคอน  จีเฟรนด์ 
2016:  แบล็กพิงก์ 
2017:  วอนนาวัน 
2018:  เดอะบอยซ์  ไอเดิล 
2019:  ทีบายที  อิดจี 
2020:  คราวิตี  วีกลี
พัทยาปาร์ค

พัทยาปาร์ค เป็นรีสอร์ทในเมืองพัทยา จังหวัดชลบุรี ที่ประกอบด้วยโรงแรม สวนสนุก สวนน้ำ หอคอย
รายชื่อเครื่องเล่น > รถไฟเหาะ

สวนสนุกพัทยาปาร์ค มีรถไฟเหาะทั้งหมด 2 เครื่อง ถูกพัฒนาและสร้างขึ้นโดยทางสวนสนุกเอง ซึ่งมีการใช้โนวฮาวจากบริษัทผู้ผลิตเครื่องเล่นหลากหลายบริษัทในการผลิต
| รถไฟเหาะ | รูปภาพ | ผู้ผลิต | คำบรรยาย | สถานะ |
| --- | --- | --- | --- | --- |
| สลาลม Slalom |   | ออกแบบและผลิตเอง | รถไฟเหาะรางเหล็ก ตั้งชื่อตามลักษณะการวิ่งของรถไฟเหาะ ที่มีช่วงวิ่งซิกแซกไปมาเหมือนกับท่าสลาลมของกีฬาสกี รถไฟเหาะเครื่องนี้มีการใช้ระบบเนินลิฟต์แบบเกลียวหมุน (Spiral lift hill) และเป็นรถไฟเหาะที่ใช้ระบบเบรกไฟฟ้ากระแสวน (Eddy current brake) เครื่องแรกของประเทศไทย | เปิดให้บริการ |
| ฟอมูล่าวัน Formula one |   | ออกแบบและผลิตเอง | รถไฟเหาะรางเหล็กรูปตัว L ความสูง 60 เมตร ทำงานด้วยระบบนิวแมติก (ลมอัดแรงสูง) ในการเร่งความเร็วผู้เล่นในแนวราบด้วยความเร็วสูงไต่ขึ้นไปบนรางแนวดิ่ง เมื่อขบวนหมดพลังงาน จะวิ่งถอยหลังกลับลงมาตามรางเดิม และเบรกด้วยระบบเบรกไฟฟ้ากระแสวน เนื่องจากพบปัญหาทางด้านเทคนิคในระหว่างทำการทดสอบ จึงไม่เคยเปิดให้บริการแก่สาธารณะชน และในปัจจุบันรางถูกรื้อถอนเหลือเพียงเส้าแนวดิ่งความสูง 60 เมตรเท่านั้น | รื้อถอน |
รายชื่อเครื่องเล่น > เครื่องเล่นบนหอคอย

เครื่องเล่นบนหอคอยพัทยาปาร์ค เป็นเครื่องเล่นที่ออกแบบและพัฒนาเองโดยสวนสนุก ตั้งอยู่บนชั้น56 ของหอคอย หรือ 170 เมตรจากพื้นดิน ประกอบด้วย 3 เครื่องเล่น ซึ่งเป็นทางเลือกสำหรับนักท่องเที่ยวในการลงจากหอคอย
| เครื่องเล่น | รูปภาพ | คำบรรยาย | สถานะ |
| --- | --- | --- | --- |
| กระโดดหอ  Tower Jump |   | เครื่องเล่นโหนสายเคเบิล (Zip line) ชนิดควบคุมความเร็วได้ ผู้เล่นจะโหนสลิงเป็นระยะทาง 243 เมตร ทำมุมเอียง 45 องศา โดยผู้เล่นจะถูกควบคุมความเร็วโดยระบบควบคุมความเร็วอัตโนมัติ (Speed Govenor) และพนักงานช่วยเบรกความเร็วสายเคเบิลอยู่เบื้องล่าง | เปิดให้บริการ |
| กระเช้าเหาะ  Speed Shuttle |   | กระเช้าลอยฟ้าเปิดโล่งแบบยืน ที่จะพาผู้เล่น2ท่าน ลดระดับลงมาตามสายเคเบิลเคลื่อนที่ ที่ถูกควบคุมความเร็วโดยกว้านไฟฟ้า | เปิดให้บริการ |
| กระเช้าลอยฟ้า  Cable Car | 071-DSCF5646 | กระเช้าลอยฟ้าแบบตู้ปิดขนาด 8 ที่นั่ง เคลื่อนที่ขึ้น-ลงหอคอยตามแนวสายเคเบิลเป็นระยะทาง 400 เมตร โดยตู้กระเช้าถูกควบคุมความเร็วด้วยระบบกว้านไฟฟ้า | เปิดให้บริการ |
รายชื่อเครื่องเล่น > เครื่องเล่น

สวนสนุกพัทยาปาร์ค มีเครื่องเล่นทั้งหมด 8 เครื่องเล่น
| เครื่องเล่น | รูปภาพ | ผู้ผลิต | คำบรรยาย | สถานะ |
| --- | --- | --- | --- | --- |
| ทาวเวอร์ช็อต Tower Shot |   | ออกแบบและผลิตเอง | เครื่องเล่นหอสูง เครื่องแรกของประเทศไทย ตัวเสาเหล็กมีความสูง 35 เมตร ผู้เล่นสูงสุด 4 คน ดีดขึ้นไปในแนวดิ่งด้วยระบบนิวแมติก (ลมอัด) ขึ้นไปบนความสูง 30 เมตร (ระยะเผื่อปลอดภัย 5 เมตร) โดยเครื่องเล่นเครื่องนี้ ใช้โนวฮาวของเครื่องเล่นโมเดล Space Shot ที่ออกแบบโดยบริษัท S&S ประเทศสหรัฐอเมริกาในการออกแบบ | เปิดให้บริการ |
| รถไฟชมวิว Monorail |  | ออกแบบและผลิตเอง | รถไฟรางเดี่ยว ขับเคลื่อนด้วยมอเตอร์ไฟฟ้า เคลื่อนที่ไปตามรางยกระดับเหนือสวนสนุกและสวนน้ำ | เปิดให้บริการ |
| มิกเซอร์ Mixer |   | Zamperla | เครื่องเล่นหมุนหลายแกน ที่จะพาผู้เล่น 24 คนนั่งหันหลังชนกันบนสองกอนโดลาขนาดใหญ่ จากนั้นกอนโดลาจะหมุนรอบแกนในแนวนอน พร้อมกับยกแกนให้เอียงขึ้น ปิดท้ายด้วยการหมุนตีลังกาในแกนแนวตั้งรอบแกนหมุนแนวนอน | ตั้งอยู่แต่ไม่เคยเปิดให้บริการ (SBNO) |
| เรือไวกิงส์ Galleon |   | Zamperla | เครื่องเล่นเรือโจรสลัด (Pirate ship) พาผู้เล่นสูงสุด 42 คนแกว่งขึ้น-ลง ขึ้นไปบนความสูงกว่า 12 เมตร เครื่องเล่นนี้ถูกย้ายมาจากสวนสนุกโยโย่แลนด์ สาขาศรีนครินทร์ | เปิดให้บริการ |
| รถซิ่ง Demolition Derby |   | Zamperla | เครื่องเล่นกอนโดลารูปรถ ที่ถูกติดตั้งอยู่บนจานหมุนสองจาน ซึ่งเมื่อเครื่องทำงาน รถจากจานหนึ่งเคลื่อนที่สลับไปที่อีกจานหนึ่ง เคลื่อนที่เป็นรูปเลข 8 โดยไม่มีการชนกัน และให้ความรู้สึกเหมือนกอนโดลากำลังจะชนกัน | เปิดให้บริการ |
| ครอบครัวสุดเหวี่ยง Family Swinger |   | Zamperla | ชิงช้าหมุนขนาดใหญ่ ที่จะพาผู้เล่นหมุนไปรอบๆแกนกลาง พร้อมกับการเคลื่อนที่ขึ้น-ลงคล้ายกับคลื่นน้ำ | เปิดให้บริการ |
| แซมบ้า ทาวเวอร์ Samba Tower |   | Zamperla | กอนโดลารูปบอลลูนหลากสี ติดตั้งอยู่บนแขนขนาดใหญ่ โดยแขนจะถูกยกขึ้นไปบนเสาแกนกลางด้วยกระบอกไฮดรอลิค พร้อมกับหมุนแขนไปรอบๆแกนกลาง ผู้เล่นสามารถหมุนกอนโดลาที่ตัวเองนั่งไปรอบๆได้ | เปิดให้บริการ |
| ม้าหมุนรูปทรงเครื่องดนตรี Musical Carousel |   | Zamperla | ม้าหมุนรูปทรงเครื่องดนตรี | เปิดให้บริการ |
ไอโคนิก

| ไอโคนิก ICONIQ |
| --- | --- |
ICONIQ
ข้อมูลพื้นฐาน
ชื่อเกิด: อายูมิ อิโต
รู้จักในชื่อ: อายูมิ
เกิด: 25 สิงหาคม พ.ศ. 2527 (40 ปี)
ที่เกิด: จังหวัดทตโตริ ประเทศญี่ปุ่น
แนวเพลง: เจ-ป็อป, เค-ป็อป, อาร์แอนด์บี
อาชีพ: นักร้อง นักแสดง นักเต้น พิธีกร นางแบบ
ช่วงปี: ค.ศ. 2002 - ค.ศ. 2006 (นักร้องกลุ่มวง Sugar)  ค.ศ. 2006 - ปัจจุบัน (นักร้องเดี่ยว)
ค่ายเพลง: Avex Trax (2002-2007)  SM Entertainment (ในเกาหลี)  Rhythm Zone (ในญี่ปุ่น)
อดีตสมาชิก: Sugar

เว็บไซต์: http://www.iconiq.jp/
ไอโคนิก (อังกฤษ: ICONIQ; เกาหลี: 아이코닉; ญี่ปุ่น: アイコニック) หรือ อี อายูมี (เกาหลี: 이 아유미; ญี่ปุ่น: イ・アユミ) หรือ ยูมิ อิโต (ญี่ปุ่น: 伊藤ゆみ; โรมาจิ: Itō Yumi) มีชื่อจริงว่า อายูมิ อิโต (ญี่ปุ่น: 伊藤亜由美; โรมาจิ: Itō Ayumi) เกิดเมื่อวันที่ 25 สิงหาคม พ.ศ. 2527  เคยเป็นอดีตสมาชิกเกิร์ลกรุป "Sugar" เกิดที่จังหวัดทตโตริ ประเทศญี่ปุ่น  โดยบิดามารดาของเธอเป็นชาวเกาหลี เธอเติบโตมาทั้งสองภาษา คือ ภาษาญี่ปุ่นและภาษาเกาหลี  แม้ว่าเธอจะเกิดและเติบโตในประเทศญี่ปุ่น  แต่เธอก็มีชื่อในภาษาเกาหลีด้วย  ด้วยเหตุนี้เธอจึงเดินทางมาศึกษาต่อในชั้นมัธยมศึกษาตอนปลายที่ประเทศเกาหลีใต้ที่ โรงเรียนนานาชาติเคนต์เกาหลี ซึ่งเป็นบ้านเกิดของพ่อ-แม่ของเธอเอง
การงาน

อายูมิเปิดตัวครั้งแรกในรายการ "X-Man" ตอนที่ 66 ของสถานีโทรทัศน์เอสบีเอสในประเทศเกาหลีใต้ซึ่งได้พบเธอในคอนเสิร์ตของวง H.O.T.  โดยเริ่มเดบิวเป็นนักร้องในวง "Sugar" ในปี ค.ศ. 2002  มีอัลบั้มภาษาเกาหลี 3 อัลบั้ม  และอัลบั้มภาษาญี่ปุ่นอีก 2 อัลบั้ม  หลังจากการแยกวงในปี ค.ศ. 2006 อายูมิได้เริ่มงานนักร้องเดี่ยวกับสองดิจิทัลซิงเกิล  โดยเพลงแรกเป็นเพลง "คิวตี้ ฮันนี่" ที่คัฟเวอร์มาจากคูมิ โคดะ  ประกอบภาพยนตร์เรื่อง "คิวตี้ ฮันนี่" เมื่อวันที่ 3 กรกฎาคม ค.ศ. 2006  ซึ่งมีการโปรโมตมากในประเทศเกาหลีใต้  แต่ว่าเธอถูกวิจารณ์อย่างมากในเรื่องสำเนียงและความเป็นญี่ปุ่นของเธอ  ส่วนดิจิทัลซิงเกิลที่ 2 คือ "Jalmotdwen Mannam" เปิดให้ดาวน์โหลดเมื่อวันที่ 7 พฤศจิกายน ค.ศ. 2006  โดยเป็นเพลงคัฟเวอร์ของคิม กึน โม  และในปี ค.ศ. 2007 เธอได้ย้ายไปอยู่สังกัด S.M. Entertainment
วันที่ 9 ธันวาคม ค.ศ. 2009 เธอได้ออกดิจิทัลซิงเกิลแรก "I'm lovin' you" ซึ่งเป็นเพลงประกอบโฆษณาเครื่องสำอางค์ชิเซโด  โดยร้องคู่กับ ATSUSHI วง EXILE  และวันที่ 20 มกราคม ค.ศ 2010 ได้ออกดิจิทัลซิงเกิลที่ 2 "Change Myself" ซึ่งเป็นเพลงประกอบโฆษณาเครื่องสำอางค์ชิเซโดเช่นกัน
ผลงาน > ซิงเกิลภาษาเกาหลี

Cutie Honey
잘못된 만남
ผลงาน > ซิงเกิลภาษาญี่ปุ่น

I'm lovin' you x EXILE ATSUSHI
Change Myself
ผลงาน > อัลบั้มภาษาญี่ปุ่น

Change Myself
พสุ โลหารชุน

| พสุ โลหารชุนม> ป.ช., ม.ว.ม., ร.จ.พ. |
| --- | --- |

ปลัดกระทรวงอุตสาหกรรม
ดำรงตำแหน่ง 1 ตุลาคม พ.ศ. 2560 – 30 กันยายน พ.ศ. 2562
ก่อนหน้า: ผู้ช่วยศาสตราจารย์ (พิเศษ) ดร. สมชาย หาญหิรัญ
ถัดไป: กอบชัย สังสิทธิสวัสดิ์
 
ข้อมูลส่วนบุคคล
เกิด: 13 มีนาคม พ.ศ. 2502 (65 ปี)
คู่สมรส: รัตนาวลี โลหารชุน
บุตร: พูนพัฒน์ โลหารชุน   สุพนิต โลหารชุน
ศิษย์เก่า: คณะวิศวกรรมศาสตร์ จุฬาลงกรณ์มหาวิทยาลัย

พสุ โลหารชุน (เกิด 13 มีนาคม พ.ศ. 2502) ประธานกรรมการในคณะกรรมการส่งเสริมการจัดประชุมและนิทรรศการ กรรมการในคณะกรรมการสรรหากรรมการกำกับกิจการพลังงาน รองประธานคณะกรรมการ บริษัท ผลิตไฟฟ้า จำกัด (มหาชน) กรรมการอิสระ บริษัท อลิอันซ์ อยุธยา แคปปิตอล​ จำกัด (มหาชน) ประธานกรรมการในคณะกรรมการธนาคารเพื่อการส่งออกและนำเข้าแห่งประเทศไทย​ กรรมการในคณะกรรมการส่งเสริมวิสาหกิจขนาดกลางและขนาดย่อม อดีตปลัดกระทรวงอุตสาหกรรม อดีตประธานกรรมการ บริษัท บริหารและพัฒนาเพื่อการอนุรักษ์สิ่งแวดล้อม​ จำกัด (มหาชน)
กรรมการในคณะกรรมการพัฒนาการสหกรณ์แห่งชาติ กรรมการในคณะกรรมการควบคุมโรคจากการประกอบอาชีพและโรคจากสิ่งแวดล้อม กรรมการในคณะกรรมการส่งเสริมวิสาหกิจเพื่อสังคม กรรมการในคณะกรรมการสถาบันเทคโนโลยีป้องกันประเทศกรรมการในคณะอำนวยการจัดงานพระราชพิธีบรมราชาภิเษก
กรรมการในคณะกรรมการฝ่ายโครงการและกิจกรรมเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พุทธศักราช 2562 กรรมการในคณะกรรมการ สำนักงานพัฒนาการวิจัยการเกษตร (องค์การมหาชน) ประธานกรรมการในคณะกรรมการการนิคมอุตสาหกรรมแห่งประเทศไทย ประธานกรรมการอ้อยและน้ำตาลทรายคณะกรรมการสรรหาคณะกรรมการการแข่งขันทางการค้า ประธานกรรมการในคณะกรรมการการเคหะแห่งชาติ (ประเทศไทย) กรรมการผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติรองประธานกรรมการ บริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน) กรรมการในคณะกรรมการนโยบายส่งเสริมเศรษฐกิจสร้างสรรค์ อดีตอธิบดี กรมส่งเสริมอุตสาหกรรม
ประวัติ

นายพสุเกิดเมื่อวันที่ 13 มีนาคม พ.ศ. 2502 เป็นบุตรของนายสรรเสริญ และนางอัมพร โลหารชุน มีพี่น้อง 3 คน ด้านชีวิตครอบครัวสมรสกับนาง รัตนาวลี โลหารชุน ดำรงตำแหน่ง ผู้อำนวยการฝ่ายบริหารตราผลิตภัณฑ์และสื่อสารการพาณิชย์ บริษัท การบินไทย จำกัด (มหาชน) มีบุตร-ธิดา 2 คนคือ นาย พูนพัฒน์ โลหารชุน และ นางสาว สุพนิต โลหารชุน นิสิตคณะสถาปัตยกรรมศาสตร์ จุฬาลงกรณ์มหาวิทยาลัย
การศึกษา

นายพสุจบการศึกษาระดับประถมจากโรงเรียนเซนต์ดอมินิก รุ่นที่ 8 จบการศึกษาระดับมัธยมศึกษาจาก โรงเรียนเตรียมอุดมศึกษา ระดับปริญญาตรีวิศวกรรมศาสตร์บัณฑิต สาขาวิศวกรรมไฟฟ้า จาก คณะวิศวกรรมศาสตร์ จุฬาลงกรณ์มหาวิทยาลัย และระดับปริญญาโทสาขาวิศวกรรมอุตสาหการ จากมหาวิทยาลัยนิวยอร์ก และ ปริญญาเอกสาขาวิศวกรรมอุตสาหการและการวิจัยดำเนินการ จากมหาวิทยาลัยเวอร์จีเนียเทคโนโลยี
รับราชการ

เมื่อจบการศึกษาจากสหรัฐอเมริกาแล้วนายพสุได้เดินทางกลับมายังประเทศไทยและเข้ารับราชการที่กรมส่งเสริมอุตสาหกรรมและได้เลื่อนตำแหน่งสูงขึ้นจนกระทั่งได้มีพระบรมราชโองการโปรดเกล้า ฯ แต่งตั้งให้ดำรงตำแหน่งรองอธิบดีกรมส่งเสริมอุตสาหกรรมก่อนจะย้ายไปดำรงตำแหน่งรองเลขาธิการ คณะกรรมการส่งเสริมการลงทุน กระทั่งนายพสุได้ไปดำรงตำแหน่งรองปลัดกระทรวงอุตสาหกรรม เมื่อวันที่ ๑ ตุลาคม พ.ศ. ๒๕๕๓
กระทั่งวันที่ 7 เมษายน พ.ศ. 2554 ได้มีพระบรมราชโองการโปรดเกล้า ฯ แต่งตั้งให้ย้ายจากตำแหน่งรองปลัดกระทรวงมาดำรงตำแหน่งอธิบดีกรมส่งเสริมอุตสาหกรรม  ต่อมาในวันที่ 19 ตุลาคม พ.ศ. 2555 นายพสุได้รับโปรดเกล้า ฯ ให้กลับไปดำรงตำแหน่งรองปลัดกระทรวงอุตสาหกรรมอีกครั้งหนึ่ง  กระทั่งนายพสุได้ถูกย้ายไปเป็นอธิบดีกรมโรงงานอุตสาหกรรมตามคำสั่งคณะรักษาความสงบแห่งชาติที่ ๙๘/๒๕๕๗ เรื่อง การกำหนดตำแหน่งเพิ่มและการแต่งตั้งข้าราชการให้ดำรงตำแหน่ง ลงวันที่ ๒๑ กรกฎาคม พ.ศ. ๒๕๕๗
กระทั่งวันที่ 5 สิงหาคม พ.ศ. 2559 ได้มีพระบรมราชโองการโปรดเกล้า ฯ แต่งตั้งให้นายพสุกลับมาดำรงตำแหน่งอธิบดีกรมส่งเสริมอุตสาหกรรมอีกครั้งหนึ่ง
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2555 –  เหรียญจักรพรรดิมาลา (ร.จ.พ.)
โอ!จีจี

| เกิลส์เจเนอเรชัน-โอ!จีจี |
| --- | --- |
เกิลส์เจเนอเรชัน-โอ!จีจี ที่งานแฟนไซน์ในเดือนสิงหาคม พ.ศ. 2560 จากซ้ายไปขวา: ยูรี ยุนอา ฮโยย็อน ซันนี และแทย็อน
ข้อมูลพื้นฐาน
ที่เกิด: โซล เกาหลีใต้
แนวเพลง: เคป็อป
ช่วงปี: 2018 2021–ปัจจุบัน
ค่ายเพลง: เอสเอ็ม
แยกตัวจาก: เกิลส์เจเนอเรชัน

สมาชิก:   แทย็อน  ซันนี  ฮโยย็อน  ยูรี  ยุนอา 

เว็บไซต์: เว็บไซต์ทางการ
เกิลส์เจเนอเรชัน-โอ!จีจี (เกาหลี: 소녀시대-Oh!GG; อังกฤษ: Girls' Generation-Oh!GG) คือSub Unitลำดับที่สองของเกิลส์เจเนอเรชัน ซึ่งเป็นกลุ่มนักร้องหญิงของประเทศเกาหลีใต้ ภายใต้สังกัดเอสเอ็มเอนเตอร์เทนเมนต์ ในปี พ.ศ. 2561 ประกอบไปด้วยสมาชิกที่ต่อสัญญากับต้นสังกัดห้าคน คือ แทย็อน ซันนี ฮโยย็อน ยูรี และยุนอา วงเปิดตัวอย่างเป็นทางการด้วยเพลง "Lil' Touch" เมื่อวันที่ 5 กันยายน พ.ศ. 2561
ประวัติ

เมื่อวันที่ 9 ตุลาคม พ.ศ. 2560 สมาชิกประกอบไปด้วย ซอฮย็อน ทิฟฟานี และซูย็อง ตัดสินใจไม่ต่อสัญญากับต้นสังกัดเอสเอ็มเอ็นเตอร์เทนเมนต์ ซึ่งทางต้นสังกัดได้ออกมาประกาศว่าเกิลส์เจเนอเรชันจะยังคงทำกิจกรรมต่อไป
วันที่ 2 สิงหาคม พ.ศ. 2561 เอสเอ็มเอ็นเตอร์เทนเมนต์ได้เผยว่าเกิลส์เจเนอเรชันจะตั้งกลุ่มย่อยใหม่ออกมา ซึ่งจะประกาศรายละเอียดเพิ่มเติมในเร็ว ๆ นี้ และเมื่อวันที่ 27 สิงหาคม พ.ศ. 2561 ต้นสังกัดได้เปิดเผยชื่อกลุ่มย่อยลำดับที่สอง ใช้ชื่อว่า เกิลส์เจเนอเรชัน-Oh!GG ซึ่งประกอบไปด้วยสมาชิกที่ยังคงต่อสัญญากับทางต้นสังกัด โดยเปิดตัวอย่างเป็นทางการเมื่อวันที่ 5 กันยายน พ.ศ. 2561 ด้วยซิงเกิล Lil' Touch ที่ประกอบไปด้วยเพลง "Lil' Touch" และ เพลง "Fermata"
ผลงานเพลง > ซิงเกิลอัลบั้ม

| ชื่อ | รายละเอียด | ตำแหน่งชาร์ต สูงสุด> KOR  | ยอดขาย |
| --- | --- | --- | --- |
| Lil' Touch (몰랐니) |  วางจำหน่าย: 5 กันยายน 2018  ค่ายเพลง: เอสเอ็มเอนเตอร์เทนเมนต์, ดรีมอัส  รูปแบบ: Kihno kit, ดิจิทัลดาวน์โหลด, สตรีมมิง รายชื่อเพลง "Lil' Touch" (몰랐니)  "Fermata" (쉼표)  "Lil' Touch" (몰랐니; Inst.)  "Fermata" (쉼표; Inst.)  | 3 |  KOR: 43,191+ (Kihno) |
ผลงานเพลง > ซิงเกิล

| ชื่อ> ชื่อ.ชื่อ | ปี> ปี.ปี | ตำแหน่งชาร์ตสูงสุด> KOR.Gaon  | ตำแหน่งชาร์ตสูงสุด> KOR.Hot  | ตำแหน่งชาร์ตสูงสุด> JPNHot .JPNHot  | ตำแหน่งชาร์ตสูงสุด> NZHot .NZHot  | ตำแหน่งชาร์ตสูงสุด> USWorld .USWorld  | อัลบั้ม> อัลบั้ม.อัลบั้ม |
| --- | --- | --- | --- | --- | --- | --- | --- |
| "Lil' Touch" (몰랐니) | 2018 | 7 | 4 | 33 | 39 | 3 | Lil' Touch |
ผลงาน > มิวสิกวิดีโอ

| ปี | ชื่อ | ผู้กำกับ | อ้างอิง |
| --- | --- | --- | --- |
| 2561 | "Lil' Touch" (몰랐니) | Vikings League |  |
ผลงาน > เรียลลิตี้โชว์

| ปี | หัวเรื่อง | ช่อง | หมายเหตุ |
| --- | --- | --- | --- |
| 2561 | Girls For Rest |  Naver TV  V-Live  JTBC2  | ออกอากาศวันแรก 3 กันยายน |
ไนน์มิวส์

| ไนน์มิวส์ |
| --- | --- |

ข้อมูลพื้นฐาน
รู้จักในชื่อ: 9Muses Namyu
ที่เกิด: โซล เกาหลีใต้
แนวเพลง: เคป็อป แดนซ์
ช่วงปี: 2010–2019
ค่ายเพลง: สตาร์เอมไพร์เอ็นเตอร์เทนเมนต์

สมาชิก: คย็องรี   ฮเยมี   โซจิน   กึมโจ
อดีตสมาชิก: แจคย็อง  บีนี   รานา   อีเซม   อึนจิ   เซรา   อีริน   มินฮา   ฮย็อนอา   ซ็องอา

เว็บไซต์: 9muses.co.kr
ไนน์มิวส์ (เกาหลี: 나인뮤지스) เป็นเกิร์ลกรุปหญิงของประเทศเกาหลีใต้ สังกัดค่ายสตาร์เอมไพร์เอ็นเตอร์เทนเมนต์ ที่มีระบบการเข้าออกของสมาชิกแบบจบการศึกษาและรับนักเรียนใหม่ กลุ่มเปิดตัวครั้งแรกในเพลง "No Playboy" ในปี ค.ศ. 2010 โดยมีสมาชิกทั้งหมดสี่คนคือ คย็องรี, ฮเยมี, โซจิน และกึมโจ ในอดีตสมาชิกมีทั้งหมดสิบคนคือ บีนี, รานา, แจคย็อง, อีเซม, เซรา, อึนจี, อียูแอริน, มินฮา,ฮย็อนอา และซ็องอา
ชื่อ "ไนน์มิวส์" มาจากเทพปกรณัมกรีกเกี่ยวกับเทพธิดาเก้านาง
สมาชิก

คย็องรี (경리) หรือชื่อเกิดว่า พัก คย็อง-รี (박경리) – นักร้องนำ, นักเต้นนำ และวิชวล
ฮเยมี (혜미) หรือชื่อเกิดว่า พโย ฮเย-มี (표혜미) – หัวหน้าวง, นักร้องเสียงหลัก
โซจิน (소진) หรือชื่อเกิดว่า โช โซ-จิน (조소진) – นักเต้นหลัก, แร็ปเปอร์หลัก และเสียงร้อง
กึมโจ (금조) หรือชื่อเกิดว่า อี กึม-โจ (이금조) – นักร้องเสียงหลัก
สมาชิก > สมาชิกที่สำเร็จการศึกษา

แจคย็อง (재경) หรือชื่อเกิดว่า จ็อง ซอ-ย็อง (정서영)
รานา (라나) หรือชื่อเกิดว่า คิม รา-นา (김라나)
บีนี (비니) หรือชื่อเกิดว่า อี ฮเย-บิน (이혜빈)
อีเซม (이샘) หรือชื่อเกิดว่า อี ฮย็อน-จู (이현주)
เซรา (세라) หรือชื่อเกิดว่า รยู เซ-รา (류세라)
อึนจี (은지) หรือชื่อเกิดว่า พัก อึน-จี (박은지)
อีริน (이유애린) หรือชื่อเกิดว่า อี ฮเย-มิน (이혜민)
มินฮา (민하) หรือชื่อเกิดว่า พัก มิน-ฮา (박민하)
ฮย็อนอา (현아) หรือชื่อเกิดว่า มุน ฮย็อน-อา (문현아)
ซ็องอา (성아)
กลุ่มย่อย

ไนน์มิวส์เอ (คย็องรี, ฮเยมี, โซจิน, กึมโจ)
ผลงานเพลง

ปรีมาดอนนา (2013)
ทัวร์

มิวส์อินเดอะซิตี (2016)
สตาร์เอ็มไพร์แฟมิลีคอนเสิร์ต (2016)
รี:ไมน์ (2017)
รางวัล

| ปี | รางวัล |
| --- | --- |
2010:  โคเรียบิวทีดีไซน์เอ็กซ์โป: ดาวดวงใหม่ยอดนิยม  โคเรียคัลเจอร์เอนเตอร์เทนเมนต์อะวอดส์ ครั้งที่ 18: นักร้องวัยรุ่นยอดนิยมแห่งยุคใหม่
2013:  เอเชียนโมเดลเฟสติวัลอะวอดส์ ครั้งที่ 8
2016:  โคเรียเอนเตอร์เทนเมนต์อะวอดส์: ศิลปินกลุ่มหญิงยอดเยี่ยม
แหล่งข้อมูลอื่น

เว็บไซต์อย่างเป็นทางการ เก็บถาวร 2014-05-28 ที่ เวย์แบ็กแมชชีน (เกาหลี)
รักแรกในความทรงจำ

| รักแรกในความทรงจำ |
| --- | --- |
ใบปิดภาพยนตร์
กำกับ: อี ยง-จู
เขียนบท: อี ยง-จู
อำนวยการสร้าง: ชิม แจ-มย็อง อี อึน
นักแสดงนำ: ออม แท-วุง ฮัน กา-อิน อี แจ-ฮุน ซูจี
กำกับภาพ: โช ซัง-ยุน
ตัดต่อ: คิม ซัง-บอม คิม แจ-บอม
ดนตรีประกอบ: อี จี-ซู
บริษัทผู้สร้าง: มย็องฟิล์มส์  
ผู้จัดจำหน่าย: ล็อตเตเอนเตอร์เทนเมนต์
วันฉาย:   22 มีนาคม ค.ศ. 2012 (2012-03-22) 
ความยาว: 118 นาที
ประเทศ: เกาหลีใต้
ภาษา: เกาหลี
ทำเงิน: 26,061,441
รักแรกในความทรงจำ (เกาหลี: 건축학개론; อังกฤษ: Architecture 101) เป็นภาพยนตร์เกาหลีใต้แนวโรแมนติกในปี ค.ศ. 2012 กำกับและเขียนบทโดย อี ยง-จู นำแสดงโดย ออม แท-วุง, ฮัน กา-อิน, อี แจ-ฮุน และซูจี มีเนื้อหาเกี่ยวกับนักเรียนสองคนที่พบกันในชั้นเรียนสถาปัตย์พื้นฐาน และได้ตกหลุมรักกัน สิบห้าปีต่อมาหญิงสาวที่เป็นความรักครั้งแรกได้มาขอความช่วยเหลือจากเขาให้สร้างบ้านในฝันให้กับเธอ
รักแรกในความทรงจำ ได้รับกระแสที่ดีทั้งจากคำวิจารณ์และการตอบรับเชิงพาณิชย์ หลังจากฉายในโรงภาพยนตร์สามารถสร้างรายได้เป็นอันดับหนึ่งบนบ็อกซ์ออฟฟิศถึงสามสัปดาห์ติดกัน ด้วยจำนวนผู้เข้าชมกว่า 1 ล้านคนในเวลาเพียงแปดวัน 2 ล้านคนหลังจากนั้นเจ็ดวัน และถึง 3 ล้านคนในวันที่ 18 เมษายน ภาพยนตร์เรื่องนี้ได้รับการเสนอชื่อเข้าชิงรางวัลพูอิลฟิล์มอวอร์ดส์สาขาภาพยนตร์ยอดเยี่ยม และยังได้รับรางวัลในสาขาบทภาพยนตร์ยอดเยี่ยม จากการเสนอชื่อเข้าชิงทั้งหมด 8 สาขา และยังได้เข้าชิงรางวัลแกรนด์เบลล์อวอร์ดส์ถึง 5 สาขา และอีก 8 สาขา จากรางวัลบลูดรากอนฟิล์มอวอร์ดส์
นักแสดง

ออม แท-วุง รับบทเป็น วัยผู้ใหญ่ของอี ซึง-มิน
ฮัน กา-อิน รับบทเป็น วัยผู้ใหญ่ของยาง ซอ-ย็อน
อี แจ-ฮุน รับบทเป็น วัยรุ่นของอี ซึง-มิน
ซูจี รับบทเป็น วัยรุ่นของยาง ซอ-ย็อน
ยู ย็อน-ซ็อก รับบทเป็น แจ-อุก รุ่นพี่ของซอ-ย็อนและคู่แข่งของซึง-มิน
โช จ็อง-ซ็อก รับบทเป็น นาฟ-ตึ๊ก เพื่อนสนิทของซึง-มิน
โก จุน-ฮี รับบทเป็น อึน-แช คู่หมั้นของซึง-มิน
คิม ดง-จู รับบทเป็น แม่ของซึง-มิน
อี ซึง-โฮ รับบทเป็น พ่อของยาง ซอ-ย็อน
คิม อึย-ซ็อง รับบทเป็น ศาสตราจารย์คัง
พัก ซู-ย็อง รับบทเป็น สถาปนิกคู
พัก จิน-อู รับบทเป็น คนขับรถแท็กซี่
แหล่งข้อมูลอื่น

เว็บไซต์ทางการ (เกาหลี)
Architecture 101 ที่อินเทอร์เน็ตมูวีเดตาเบส
Architecture 101 ที่ฮันซีเนมา
Architecture 101 ที่รอตเทนโทเมโทส์
สตรีโกย

สตรีโกย (โรมาเนีย: Strigoi; อังกฤษ: striga; หมายถึง พ็อลเทอร์ไกสท์) เป็นผีหรือปิศาจตามความเชื่อของชาวโรมาเนียประเภทแวมไพร์อย่างหนึ่ง  สตรีโกยไม่เหมือนแวมไพร์อย่างอื่นตรงที่จะไม่ดูดเลือดจากมนุษย์โดยตรง แต่จะดูดวิญญาณหรือพลังชีวิตจากเหยื่อแทน  สตรีโกยจะมีหางเล็ก ๆ งอกออกมาเหมือนกระดูกก้นกบที่ยาวผิดปกติ และยังเชื่ออีกว่าสตรีโกยมีพลังเหนือธรรมชาติสามารถเคลื่อนย้ายผลผลิตของชาวนาหรือรีดนมจากแม่วัวให้หมดไปได้ เพื่อให้ชาวนาและครอบครัวอดตาย
สตรีโกย เป็นความเชื่อเรื่องแวมไพร์แบบพื้นบ้านของโรมาเนีย ผู้ที่เป็นสตรีโกยยังอาจหมายถึงแม่มด หรือผู้ที่เล่นเวทมนตร์ไสยศาสตร์ คำว่า สตรีโกย มาจากรากศัพท์ภาษาโรมาเนียคำกริยาที่หมายถึง "กรีดร้อง" ที่มาจากภาษาละตินคำว่า strix หรือ striga ซึ่งรากศัพท์หมายถึงนกฮูกหรือประเภทของนกฮูก หรือหมายถึงปรสิตดูดเลือด เช่น Strigeidida  ซึ่งเป็นคำเดียวกันที่พบได้ทั่วทั้งภาษาโรมานซ์ เช่นภาษาอิตาลี strega หรือภาษาเวนิส คำว่า strěga แปลว่า "แม่มด" ในภาษาฝรั่งเศส stryge หมายถึง นกตัวเมียที่ดูดเลือดเด็ก ฌูล แวร์น นักเขียนนิยายชาวฝรั่งเศสได้ใช้คำว่า "stryges" ในบทที่ 2 ในนิยายของตนเรื่อง The Carpathian Castle ตีพิมพ์ในปี ค.ศ. 1893 และศัพท์ภาษากรีกคำว่า Strigx และภาษาแอลบาเนีย shtriga ก็มีความเกี่ยวเนื่องกัน ทั้งนี้มีสตรีโกยที่ปรากฏกายในรูปของแม่มด เรียกว่า "สตรีโกกา" (Strigoaică)
สตรีโกย ก็เหมือนแวมไพร์คือ นอนในโลงศพเวลากลางวัน กลัวแสงแดด, กระเทียม และไม้กางเขน หรือสิ่งเคารพทางศาสนาต่าง ๆ และออกอาละวาดในเวลากลางคืน  การตรวจว่าหลุมศพใดมีสตรีโกย คือ การขี่ม้าเข้าไปในสุสาน เมื่อม้าตื่นกลัวไม่กล้าข้ามหลุมศพใด นั่นก็คือ หลุมศพที่มีสตรีโกย ศพที่เป็นสตรีโกยจะมีสภาพเหมือนคนนอนหลับธรรมดา ไม่มีสภาพเน่าเปื่อยหรือบ่งบอกว่าตายมาแล้ว  เมื่อมีสมาชิกในบ้านผู้ใดเสียชีวิตลง เพื่อป้องกันไม่ให้เป็นแวมไพร์ ต้องจุดเทียนไว้หนึ่งดวง และมีคนเฝ้าศพเป็นเวลา 3 วัน เพื่อให้แน่ใจว่า ศพนั้นตายไปแล้วจริง ๆ และเชื่อว่าศพใดที่มีแมว โดยเฉพาะแมวดำกระโดดข้าม จะทำให้ศพนั้นกลายเป็นสตรีโกยหรือแวมไพร์
วิธีการกำจัดสตรีโกยตามความเชื่อของชาวยิปซี ซึ่งเป็นชนพื้นเมืองที่อยู่รอบ ๆ โรมาเนีย  คือ
ขุดมันขึ้นมาจากหลุม
ตัดหัวใจมันออกแล้วผ่าออกเป็นสองส่วน
ตอกตะปูไปตรงหน้าผาก
ยัดกระเทียมไว้ที่ใต้ลิ้น
ทาไขมันหมูไว้ตามตัวในวันนักบุญอิกเนเชียส
ก้มหัวลงเพื่อที่เมื่อสตรีกอยเงยหน้าขึ้นมาได้จะไปสู่โลกแห่งความตาย
มีการอ้างอิงถึงสตรีโกยไว้ในวัฒนธรรมร่วมสมัยต่าง ๆ เช่น ภาพยนตร์เรื่อง Strigoi ในปี ค.ศ. 2009 หรือในภาพยนตร์สารคดีสยองขวัญของช่องดิสคัฟเวอรีชุด Lost Tapes ซีซัน 3 ในตอน Strigoi Vampire เมื่อปี ค.ศ. 2010
เอกสารอ่านเพิ่มเติม

Perkowski, Jan Lois (1998). "footnote 10 in 'The Romanian Folkloric Vampire'".  ใน Dundes, Alan (บ.ก.). The Vampire: a Casebook. Madison: University of Wisconsin Press. p. 46. ISBN 978-0-299-15924-5. citing Cantemir, Dimitrie (1714). "Striga". Descriptio Moldaviae (ภาษาละติน).
Guiley, Rosemary Ellen (2004). "Strigoi". The Encyclopedia of Vampires, Werewolves, and Other Monsters. New York: Facts on File. pp. 268–270. ISBN 978-0-8160-4684-3.
แหล่งข้อมูลอื่น

Across the Forest, สารคดีสัมภาษณ์ผู้ที่อาศัยอยู่รอบ ๆ ทรานซิลเวเนียเกี่ยวกับแวมไพร์, สตรีโกย และปิศาจอื่น ๆ
(โรมาเนีย) Julia Maria Cristea, "Noaptea Strigoilor—Noaptea Sfântului Andrei" เก็บถาวร 2011-07-18 ที่ เวย์แบ็กแมชชีน (Strigois' Night—St. Andrew's Night), Revista Agero.
มิล เอ็มไอ-24

| เอ็มไอ-24 |
| --- | --- |

ข้อมูลทั่วไป
บทบาท: เฮลิคอปเตอร์จู่โจมพร้อมความสามารถในการขนส่ง
ชาติกำเนิด:  สหภาพโซเวียต(รัสเซีย)
บริษัทผู้ผลิต: มิล
สถานะ: อยู่ในประจำการ
ผู้ใช้งานหลัก: กองทัพอากาศรัสเซีย
จำนวนที่ผลิต: ประมาณ 2,000 ลำ
ประวัติ
เริ่มใช้งาน: พ.ศ. 2515
เที่ยวบินแรก: พ.ศ. 2512
พัฒนาจาก: มิล เอ็มไอ-8
สายการผลิต: มิล เอ็มไอ-28
Mi-24
มิล เอ็มไอ-24 (อังกฤษ: Mil Mi-24; รัสเซีย: Миль Ми-24) ชื่อรายงานนาโต: ไฮนด์) เป็นเฮลิคอปเตอร์ติดตั้งปืนและเฮลิคอปเตอร์โจมตีขนาดใหญ่ และอากาศยานลำเลียงพลขีดความสามารถต่ำซึ่งสามารถบรรทุกผู้โดยสารได้ 8 คน ผลิตโดย มิล มอสโก เฮลิคอปเตอร์ แพลนท์ และทำหน้าที่ตั้งแต่ปี พ.ศ. 2515 โดยกองทัพอากาศโซเวียต, ในประเทศที่แยกตัวออกมาจากสหภาพโซเวียต และประเทศอื่นอีกมากกว่าสามสิบประเทศ
รายละเอียดของเอ็มไอ-24

ยาว 17.5
สูง 6.5
เส้นผ่าศูนย์กลางใบพัดหลัก 17.3
พื้นที่ใบพัดหลัก 235 ตารางเมตร
น้ำหนักเปล่า 8,500 กิโลกรัม
น้ำหนักสูงสุด 12,000 กิโลกรัม
เครื่องยนต์ 2 เครื่องยนต์ ไอโซตอฟ ทีวี3-117 ให้กำลังเครื่องละ 2,200 แรงม้า
เพดานบินใช้งาน 4,500 เมตร
ความเร็วสูงสุด 335 กิโลเมตร/ชั่วโมง
รัศมีทำการ 450 กิโลเมตร
อาวุธ
โอ ฮา-ย็อง

| โอ ฮา-ย็อง |
| --- | --- |
โอ ฮา-ย็องในเดือนมกราคม 2019
ข้อมูลพื้นฐาน
ชื่อเกิด: โอ ฮา-ย็อง
รู้จักในชื่อ: เจ้าหญิงอินเดีย
เกิด:  (1996-07-19) 19 กรกฎาคม ค.ศ. 1996 (28 ปี) แขวงฮวาก๊ก เขตคังซอ โซล เกาหลีใต้
อาชีพ: นักร้อง นักแสดง

อาชีพทางดนตรี
แนวเพลง: เคป็อป
เครื่องดนตรี: เสียงร้อง
ช่วงปี: 2011–ปัจจุบัน
ค่ายเพลง: ไอเอสที
สมาชิกของ: เอพิงก์
 นักดนตรี
นักดนตรี
| --- | --- |
โอ ฮา-ย็อง
ฮันกึล: 오하영
อาร์อาร์: Oh Hayoung 
เอ็มอาร์: Oh Ha-Young 
ชื่อในวงการ
ฮันกึล: 하영
อาร์อาร์: Hayoung 
เอ็มอาร์: Ha-young 
โอ ฮา-ย็อง (เกาหลี: 오하영; เกิด 19 กรกฎาคม ค.ศ. 1996) หรือชื่อในการแสดง ฮาย็อง (เกาหลี: 하영) เป็นนักร้องและนักแสดงชาวเกาหลีใต้ รู้จักกันในฐานะสมาชิกของเอพิงก์